Zalora

Ang ZALORA ay isang kumpanya sa larangan ng moda (fashion) na nagbebenta ng damit, sapatos, at mga produktong pampaganda mapapambabae o panlalaki. Ang kanilang produkto ay mabibili lamang sa Internet o online. Bilang isang kumpanya na nagsimula sa Singapore, ngayon ang ZALORA at makikita sa iba't ibang bansa sa Asya tulad ng Hong Kong, Indonesia, Pilipinas, Thailand, Vietnam, Malaysia at Brunei. Mapa-internasyonal o lokal na tatak ng produkto, ito ay mabibili sa ZALORA. Ang The Iconic ng Australia at New Zealand ay pinangangasiwaan din ng ZALORA. Ito ang pinakamalaking pamumuhunan ng Rocket Internet sa Singapore.

Kasaysayan

2012

Sa pagsisimula ng taong 2012, inilunsad ng ZALORA ang kanilang serbisyo sa iba't ibang bansa tulad ng Hong Kong, Indonesia, Malaysia, Pilipinas, Singapore, Taiwan, Thailand at Vietnam. Nakatanggap ang ZALORA ng pinansiyal na tulong mula sa JP Morgan para sa paglagong panghinaharap.

2013

Sa unang tatlong buwan ng taong 2013, pinaliwag ng ZALORA Malaysia ang kanilang serbisyo hanggang Brunei.

Sa kalagitnaan ng taon, ang kabuuang kapital ng ZALORA ay nasa US$100 milyon. Pagdating ng huling tatlong buwan ng taon, ang kabuuang kapital ng ZALORA ay umabot na sa US$112 milyon na inilaan para sa pagpapalawig ng kanilang serbisyo at produkto. Ang pondong ito ay laan upang mas magpalawak pa ng ZALORA at seleksyon ng mga produkto na kanilang ihahandog sa kanilang tapat na mamimili.

Inilunsad din ng Zalora ang kanilang sariling produkto sa ilalim ng tatak na EZRA by Zalora. Nagkaroon din ng kasunduan sa pagitan ng ZALORA at River Island, isang kilalang tatak ng damit sa U.K., na tanging sa Zalora lamang mabibili ang kanilang produkto sa buong Timog Silangang Asya.

2014

Sa unang tatlong buwan ng taong 2014, ipinaalam ng Zalora ang kanilang planong magkaroon ng Marketplace (Lugar ng Pamilihan).

Sa 12 Disyembre, ang ZALORA ay makikilahok sa Online Fever. Ito ay tinuturing na pinamalaking kaganapan na magyayari sa larangan ng e-commerce at ang ZALORA ay nabibilang sa mga sumusunod: A-Deals, Easy Taxi, Travelbook, Takatack, Widgetcity, Food Panda, Zap at Jetstar.

Mga sanggunian

Mga link na panlabas

 

Mga kompanya